
Pagbabayarin ng mamamayan 
nang mahal ang rehimeng Arroyo 
sa panunupil at terorismo nito 


ula sa panahon ng diktadurang 
M'e ang rehimeng Arroyo na ang 

may pinakamatinding rekord sa 
pagyurak sa karapatang-tao ng mamamayan. 
Patindi nang patindi ang karahasan ng 
reaksyunaryong estado laban sa mamama- 
yan. Higit na lumala ito simula 2001 nang 
bulag na itaguyod ng rehimeng Arroyo ang 
doktrina ng pandaigdigang “gerang kontra- 
terorismo” ng US para sa pag-iibayo ng 
sariling kontra-rebolusyonaryo at anti- 
mamamayang digma sa bansa. Lalo pang 
titindi ang pagyurak sa mga karapatang-tao 
habang papalalim ang armadong panghihi- 
masok ng US sa bansa at lumalaki ang posi- 
bilidad ng direktang armadong interbensyon 
nito rito. 

Ang pagsasakatuparan ng mga mapanupil 
<- na hakbangin ay salamin ng lubhang 
desperasyon ng rehimeng Arroyo sa harap ng 
palala nang palalang krisis sa ekonomya at 
pulitika ng naghaharing sistema at ng 
paglakas ng rebolusyonaryong paglaban ng 
mamamayan sa lahat ng larangan ng 
pakikibaka. Ang malupit na paggamit ng 
karahasan ng estado ay tanda ng hangaring 
pahigpitin ang kontrol nito sa poder at 
ihanda ang iba't ibang mga opsyon sa harap 

ng maliit na pag-asa nitong 
manalo sa darating na halalan. 

Itinutuon ng rehimeng Arroyo 
ang karahasan ng buong reaksyu- 
naryong sistema laban sa aping 
mamamayan at sa rebolusyonar- 
yong kilusan. 

Sa halos tatlong taong pag-iral 
ng rehimeng Arroyo, may abereyds 
na dalawang naitalang paglabag sa 
karapatang-tao bawat araw. Dala- 
wang daan pitumpu't isa (271) na 
ang sinalbeyds ng militar, pulisya, 
mga pwersang paramilitar at iba 
pang galamay ng estado. Di hamak 
na mas marami pa ang mga kasong 
hindi na naiuulat, laluna sa kana- 
yunan. 

Daan-daang libo ang biktima 
ng sapilitang pagpapalikas at re- 
konsentrasyon, sapilitang pagpa- 
pasapi sa CAFGU, pagkulong, pag- 
tortyur, pambubugbog, pambo- 
bomba, istraping at iba pang anyo 
ng terorismo at abusong militar. 

Nakatuon ang mararahas at 
walang pakundangang pag-atake 
ng mga pasista sa mga lugar na pi- 
naniniwalaang balwarte ng rebo- 
lusyonaryong kilusan. Sa kabiguan 
ng reaksyunaryong estado na supi- 
lin ang rebolusyonaryong kilusan, 
ibinabaling nito ang pasistang ka- 


rahasan laban sa di-armadong ma- 
mamayan, sa kanilang mga lider at 
mga progresibo at demokratikong 
organisasyon na malisyosong pina- 
raratangang sumusuporta o lumala- 
hok sa armadong kilusan. 

Pasistang bangis ang isinusukli 
ng estado sa mga nangangahas 
magsulong sa karapatan at kagali- 
ngan ng mamamayan. Kabilang sa 
mga ito ang 32 upisyal at kasapi ng 
partidong Bayan Muna na biktima 
ng pamamaslang. Sampu ay mga 
lider at boluntir ng mga organisa- 
syong nagtataguyod sa karapa- 
tang-tao. 

Katambal ng pasistang teroris- 
mo sa kanayunan ang tumitinding 
panunupil sa hayag na demokrati- 
kong kilusan sa kalunsuran. Bina- 
bansagang terorista ang mga mili- 
tanteng organisasyon. Marahas na 
binubuwag ang mga welga. Walang 
awang binabatuta, binobomba ng 
tubig at tinitirgas ang mga de- 
monstrador. Malawakang dinede- 
molis ang mga tahanan at pinagka- 
kaitang maghanapbuhay sa bang- 
keta ang mga maralita ng lunsod. 

Sadyang patakaran ng rehi- 
meng Arroyo ang yurakan ang mga 
karapatan ng mamamayan. Gina- 
gantimpalaan ni Arroyo ang pina- 


kabrutal na mga berdugong respon- 
sable sa ilan sa pinakamatitinding 
paglabag sa karapatang-tao. Imbes 
na parusahan dahil sa walang 
habas na militarisasyon sa Mindo- 
ro, si Col. Jovito Palparan ay nag- 
tatamasa pa ng mga benepisyong 
pang-heneral mula nang bigyan 
siya ng promosyon bilang deputy 
commander ng 2nd ID. Si Lt. Col. 
Oscar Lactao, ang kumander ng 
19th IB na responsable sa masaker 
ng siyam na magsasaka sa Kana- 
nga, Leyte noong Abril ay pinagka- 
looban ng gubyerno ni Arroyo ng 
scholarship grant sa US, isang 
pribilehiyong pinakaaasam-asam 
ng mga upisyal ng AFP. 

Di pa nagkasya rito, nitong huli 
ay isinangkalan ng rehimen ang 
muling paglaganap ng kidnap-for- 
ransom at panghoholdap sa bangko 
para magtayo ng mahihigpit na 
tsekpoynt sa Kamaynilaan at mu- 
ling puspusang itulak ang pasis- 
tang panukalang National ID 
System at ang Anti-Terrorism Law. 

Bukod sa mga kasong nabang- 
git, di hamak na mas marami pa 
ang binibiktima sa pagkakait sa 
kanila ng kanilang pinakabatayang 
mga karapatan sa kabuhayan. 
Ilampung milyong magsasaka ang 
pinagkakaitan ng lupa at di 
makatarungang nakapiit at tinutu- 


Nilalaman gis dahil sa pagkriminalisa ng 
estado sa mga pakikibakang agrar- 
yo. Ilang milyong manggagawa na 
ang biktima ng kontraktwalisasyon, 
kaswalisasyon, downsizing at iba 
pang iskemang anti-manggagawa 
na pawang labag sa karapatan sa 
kaseguruhan sa trabaho. Pahaba 
nang pahaba ang listahan ng mga 
dumaranas ng walang kaparis na 
tindi ng mga atake sa karapatang 
mag-unyon at inaagawan ng iba 
pang karapatan at benepisyong 
nakamit ng kanilang uri sa danta- 
ong pakikibaka. Ilang daanlibong 
mamamayang Moro ang naging 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Mga tsekpoynt at National ID: 


NE? Disyembre 5, iniutos ni Arroyo ang pagda- 
ragdag ng mahihigpit na tsekpoynt sa Metro 
Manila at mga karatig-prubinsya, bukod sa pagtatala- 
ga ng mga sundalo ng Philippine Army at Philippine 
Marines sa Kamaynilaan. Isinangkalan niya sa utos na 
ito ang kampanya laban sa kriminalidad. 

Ang pagtatayo ng mga tsekpoynt sa Metro Manila 
at malalapit na prubinsya ay gunita ng mga pasistang 
hakbanging ipinatupad noong ipinataw ang batas mi- 

litar. Lumalapastangan ito 
sa karapatan ng mamama- 
yan sa malayang pagki- 
los. Ipinaiilalim nito 


Pasistang hakbangin ni Arroyo 


ang mamamayan sa mga di makatwirang panghahalug- 
hog at pagrerekisa. 

Kasabay nito, muling iginiit ni Arroyo ang pagsa- 
sabatas ng National ID System para umano mapahus- 
ay ang pagtukoy sa mga kriminal at terorista. Ang Na- 
tional ID System ay noon pang 1996 nais ipatupad ng 
rehimeng Ramos. Muli itong binuhay ng rehimeng 
Estrada noong 1998. Subalit kapwa sila nabigo dahil 
sinasalubong ito ng malakas na protesta ng mamama- 
yan at ng mga nagtataguyod ng kalayaang sibil at ka- 
rapatang-tao. Kahit ang Korte Suprema ay nagdekla- 
rang ito'y mapanganib, di konstitusyunal at iligal 
dahil nilalabag nito ang saligang karapatan sa 
privacy. 

Sa kamay ng reaksyunaryo at pasistang estado, 
ang National ID System ay magiging instrumento ng 
panunupil sa mamamayan, katulad ng sistema ng 
sedula na ginamit ng kolonyalismong Espanyol upang 
paghigpitan at supilin ang mamamayang Pilipino. 
Nakabatay ito sa sistema ng identipikasyon sa mga 
bansang katulad ng Malaysia at Singapore kung saan 
mahigpit ang kontrol ng estado sa paggalaw ng 
mamamayan at matindi ang pagsupil sa kanilang mga 
saligang karapatang demokratiko at sibil. AB 


AFP commando force, sinasanay ng US 


inimulan ng militar ng US nitong 

Nobyembre 27 ang pagsasanay ng 
isang commando force ng AFP sa Fort 
Magsaysay, Nueva Ecija. Gagamitin ito 
umano sa pagharap sa "banta ng 
terorismo" sa ilalim ng 
doktrinang "anti-tero- 
rismo" at "kon- 
tra-krimen." 


Ipaiilalim sa 
pagsasanay at 
kumand ng US ang 


bubuuing 500-kataong 


“Editoryal,” mula sa pahina 2 


espesyal na pwersang “anti-terorista” ng 
AFP. "Ispesipikong rekisito" ito ng US 
kapalit ng pagbibigay nito ng suportang 
pinansyal at militar sa Pilipinas. 

Ang commando force na ito ay 
gagamitin ng gubyernong US para sa 
tuwirang armadong panghihimasok 
nito sa Pilipinas. Bilang pangangatwi- 
ran, idineklara ni Arroyo na ang 
Jemaah Islamiyah (JI) "ang numero 
unong teroristang banta" sa Pilipinas. 
Ang JI ay isang pundamentalistang 
grupo na nakabase sa Indonesia. AB 


biktima ng masaker, food blockade, walang 
pakundangang pambobomba, sapilitang pagpapala- 
yas, walang katarungang pagkabilanggo at iba pang 
porma ng terorismo ng estado. Ilang milyong 
pambansang minorya ang inaagawan ng lupa, nilala- 
pastangan at binibiktima ng pambansang pang-aapi. 


ANG BAYAN Disyembre 7, 2003 


Habang papalalim ang kinasasadlakang krisis ng 
rehimeng Arroyo at papalaki ang pagkamuhi ng 
mamamayan dito, lalong tumitindi ang desperasyon 
ng rehimen na kumapit sa poder at lalong nagiging 
marahas ang pagsupil nito sa mamamayang nagpapa- 
hayag ng pagtutol. Lalong kinakailangang wakasan na 
ang mapagsamantala, mapang-api, terorista at 
mapanupil na rehimeng ito. AB 

2 katao bawat linggo 


ang sinasalbeyds 


Ne? Oktubre 20-21, nabunyag ang malawakang 
paglabag sa karapatang-tao ng rehimeng Arroyo sa 
ginanap na ika-79 sesyon ng United Nations Human 
Rights Committee sa Switzerland. Sa nasabing pagdi- 
nig, isinawalat ng KARAPATAN ang marami at malala- 
lang kaso ng paglabag sa mga artikulo ng International 
Covenant on Civil and Political Rights. Sumusunod ang 
ilan lamang sa mga tampok na kaso: 

Sa ilalim ng rehimeng Arroyo, may naitalang 271 
biktima ng pagpatay. Nangangahulugan ito na sa loob 
ng isang linggo, dalawang tao ang pinapaslang. 
Tatlumpu't dalawa rito ay mga kasapi ng Bayan Muna 
samantalang 10 ay mga bata at menor de edad. 

Sampu sa mga pinaslang ay mga lider at boluntir ng 
organisasyong nagtatanggol sa karapatang-tao, ang 
s KARAPATAN. 

Sa Oriental Mindoro, 
may naitala nang 33 kaso 
ng pagpatay na kagagawan 
ng mga tropa ng 204th 
Infantry Brigade sa pamu- 
muno noon ni Col. Jovito 
Palparan. Bunga ito ng dek- 
larasyon na ang prubinsya 
ay isang “national priority” 
sa kontra-rebolusyonaryong 
kampanya ng gubyerno. 
Tampok dito ang pagdukot at pagpatay kina Ka Eden 
Marcellana ng KARAPATAN-TK at Ka Eddie Gumanoy, 
tagapangulo ng KASAMA-TK. 

Noong Hulyo 2003, minasaker ang pamilya Blanco sa 
Sityo Talayub, Barangay Nicolas, Magsaysay sa Mindoro 
Oriental ng mga elemento ng Charlie Company ng 16th 
IB ng Philippine Army sa pamumuno ni Lt. Danilo 
Escandor. Ang mga biktima ay sina Roger Blanco, ang 
kanyang asawang si Oliva na walong buwang buntis at 
ang kanilang mga anak na sina Dexter, isa at kalahating 
taong gulang at si John Kevin, tatlong taong gulang. 

Sa Maco, Compostela Valley sa Mindanao, dinukot 
ang apat na kasapi ng Anak ng Bayan na sina Lito 
Doydoy, Marjorie Reynoso, Jonathan Benato at Ramon 
Ragase noong Setyembre. Natagpuan ang kanilang mga 
bangkay noong Setyembre 23 na may mga marka ng 
matinding tortyur. 

Nitong Nobyembre sa Zamboanga City, 48 pinagsu- 
suspetsahang mga biktima ng salbeyds ang iniwan na 
lamang sa mga morge. TAB 

Paparaming 
bilanggong pulitikal 


aparami ang | 

bilang ng 
mga bilanggong 
pulitikal dulot 
ng kampanyang 
“kontra-teroris- 
mo”. Sa kasalu- 
kuyan, may nai- 
tala nang 308 
bilanggong puli- 
tikal sa buong 
bansa. 

Malaking bilang ng mga nakakulong ay mga 
inosenteng sibilyang Moro at mga rebolusyonaryo 
at aktibista na sinampahan ng mga kasong 
kriminal. 

Isa na rito si Donato Continente, na 
maglalabinlimang taon nang nakakulong dahil sa 
paratang na kasabwat siya sa pagpatay kay Col. 
James Rowe ng JUSMAG noong 1989. 

Labintatlo sa mga bilanggong pulitikal ay 
kababaihan. Tatlo sa kanila ay mga inang 
nanganak sa loob ng kulungan: 

e si Zenaida Llesis, na may walong buwang 
sanggol, si Gabriela. Kailangang ipadala sa ospi- 
tal sa Maynila si Gabriela para maipagamot ang 
kanyang sakit sa puso at atay, pero hindi ito 
pinahihintulutan ng militar; 

e si Lyn-lyn Metran, na may kasamang apat na 
buwang anak; at 

e si Irene Plagtiosa na may dalawang taong 
gulang na anak. 

Labingwalo sa mga bilanggong pulitikal ay 
menor de edad. Anim sa kanila ay dinakip sa ope- 
rasyong pagtugis ng 21st IB sa Marinas, Sorsogon 
noong Pebrero dahil sa paratang na sangkot sila sa 
pagsalakay ng BHB sa PNP Kababayan Center 
noong buwang iyon. Ni hindi pa nakakatapos ng 
hayskul ang tinaguriang Marinas 6. 

Laganap din ang kriminalisasyon sa mga 
kasong agraryo at usapin sa paggawa. Nananati- 
ling nakabimbin ang anim na lider at kasapi ng 
mga militanteng samahang magsasaka sa 
Mamburao, Occidental Mindoro dahil isinangkot 
sila sa kasong pagpatay. Sa Isabela, pito ring 
militanteng magsasaka ang sinampahan ng kasong 
arson at pagnanakaw. AB] 

PANANALANTA NG PASISTANG ESTADO sin: 


Pinatitinding atake sa mga ligal 
at progresibong organisasyon 


agsilbing lisensya sa rehimeng US-Arroyo na atakehin ang 

mga ligal at progresibong organisasyon ang deklarasyong 
mga teroristang organisasyon ang PKP-BHB. Sa muling pagbubu- 
hay sa matagal nang taktikang pagbibintang at paghahanap sa 
mga komunista, nililikha nito ang kundisyon para bigyang- 
matwid ang sistematikong panunupil ng rehimen laban sa ligal at 
demokratikong kilusan na nagsusulong sa lehitimong interes ng 
mamamayan. 

Bago pa man ang iresponsableng pahayag ni Arroyo, nagko- 
korus na ang mga upisyal ng AFP sa paglalagay ng tatak sa mga 
progresibong organisasyon bilang mga prente ng PKP at 
tagasuporta ng BHB. Ang taktikang ito ay nag-udyok sa 
pagkamatay ng 33 kasapi ng BAYAN, Bayan Muna at KARAPATAN 
sa Oriental Mindoro. 

Desperadong gumagamit ang rehimen ng mga panatikong 
anti-komunistang organisasyon gaya ng National Alliance for 
Democracy (NAD) na pinopondohan ng (Central Intelligence 
Agency (CIA): Kilusan Kontra Karahasan ng NPA sa Bulacan, at 
ang itinayong grupo ng Davao City Police Office na kung tawagin 
ay SMART (Southern Mindanao Alliance in Response to 
Terrorism). Nagtayo ang SMART ng isang malaking billboard kung 
saan ipinaskil nila ang mga pangalan ng mga militanteng 
grupong tulad ng LFS, KARAPATAN, BAYAN, Bayan Muna, KMU, at 
iba pa, kahanay ang mga pangalan ng mga kilalang lider ng 
rebolusyonaryong kilusan sa Southern Mindanao. 

Sinasagot ng karahasan ng rehimen ang mga kilos-protesta 
ng mamamayang nagtataguyod ng kanilang kagalingan at 
interes. Matingkad rito ang madugong pagbuwag ng piket ng mga 
unyon ng SM at Nestle Philippines. Bago naman dumating ang 
amo ng rehimen na si George Bush, nagpalabas si Arroyo ng 
patakarang no permit, no rally. Ginamit ang patakarang ito upang 
supilin ang mga militante at lehitimong kilos-protesta ng 
mamamayan. 

Malawakan ang demolisyon 
sa hanay ng mga maralitang 
lunsod. Nakaamba ngayon ang 
panibagong pagdedemolis sa 
mga komunidad sa tabi ng riles 
para sa programang modernisas- 
yon ng Philippine National 

Railways. Libong mga pamilya 
* ang mawawalan ng tirahan. 
Bukod pa rito ang mga ulat ng demolisyon sa mga prubinsya 
tulad ng Cotabato, Davao at Cebu. Samantala, ang mga 
manininda ay parang basurang winawalis mula sa mga lansangan. 
May mga pagkakataong inaagaw at sinusunog ang kanilang mga 
paninda. TAB] 

Umiigting 
na militarisasyon 
sa kanayunan 


igit na marahas at malupit ang 

militarisasyon na nagaganap sa bu- 
ong bansa. Sa pamamagitan ng Oplan 
Gordian Knot, ipinagpatuloy ng pamaha- 
laang Arroyo ang bigong Oplan Makaba- 
yan ni Estrada. 

Mga sibilyan ang karaniwang biktima 
ng mga operasyong “counter-insurgency” 
sa kanayunan. Ilang halimbawa nito: 

Sa Barangay Batang II, Sasmuan, 
Pampanga, pinagbabaril sa mukha sina 
Mauricio Morales at dalawa pang 
mangingisda ilang oras pagkatapos ng 
engkwentro noong Hulyo 4, 2003. Ipi- 
nagyabang pa ni Maj. Gen. Alberto Bra- 
ganza ng 7th ID na 15 BHB ang napatay 
sa magkasanib na operasyon ng 69th IB 
at 73rd Reconnaisance Company. 

Sa Kananga, Leyte pinatay ng mga 
elemento ng 19th Infantry Commando 
Battalion noong Abril 16 ang siyam na 
lider-magsasaka at kabataan sa Sityo 
Mayahayay, Barangay San Isidro. 

Samantala, dahil tinukoy na pam- 
bansang prayoridad sa "counter-insur- 
gency“ ang Mindoro Oriental, nagaganap 
dito ang serye ng pagpaslang, pwersa- 
hang ebakwasyon at rekonsentrasyon, 
huwad na pagpapasurender, sapilitang 
pagrerekluta sa CAFGU, walang pakunda- 
ngang pagpapaputok, at iba pang porma 
ng pananakot at abusong militar sa 

Oriental Mindoro. 

Ang mga nahuhuling mandirigma ng BHB at 
hors d’ combat (o wala nang kakayahang lumaban) 
mula sa mga lehitimong labanan ay pinahihirapan 
at tuluyang pinapatay. Ibayong kalupitang militar 
at paglabag sa CARHRIHL ang kasunod na utos ni 
Arroyo na gawing prayoridad ng kontra-insurhen- 
sya/kontra-terorismong kampanya nito ang diu- 
mano'y 500 komunidad na sumusuporta sa BHB. 

Gumagamit ang militar ng mga rebel return- 
ees, mga grupong vigilante at kontra-rebolusyo- 
naryong pwersa tulad ng RPA-ABB sa Kabisayaan 
at RHB sa Central Luzon sa pananalanta sa mga 
komunidad sa kanayunan at sa mga operasyon 
laban sa mga rebolusyonaryong pwersa at mga 
kasapi ng mga progresibong organisasyon. AB 


120 kababaihan 
sa Cordillera, 
inabuso ng militar 


maabot sa 120 

kababaihan sa 
Cordillera ang naging 
biktima ng pang- 
aabuso at oportunis- 
mong sekswal ng mga 
sundalo ng reaksyu- 
naryong gubyerno sa 
nakaraang 16 na 
taon. Ito ang naging 
resulta ng pag-aaral a 
na isinagawa ng Innabuyog- Cabrel hinggil sa 
mga implikasyon ng militarisasyon sa Cordillera. 
Saklaw ng pag-aaral na ito ang mga kaso ng 
oportunismong sekswal at pang-aabuso ng mga 
sundalo sa kababaihang nakatira sa loob ng 
perimetro ng kanilang kinakampuhan. 

Tampok sa pag-aaral na ito, na isinumite na sa 
United Nations Special Rapporteur on Indigenous 
Peoples Rights, ang mga porma ng karahasan 
tulad ng panggagahasa at sexual harassment. 
Pinaglilingkod din ang mga babae bilang “comfort 
women” o tagapag-aliw sa mga kampo ng militar. 
Ang iba ay ginagawang kabit, binubuntis at sa 
kalaunan ay iiwan. Sa kabuuan, mayroong 123 
anak ng mga sundalo na inabandona nang 
madeploy sila sa ibang lugar. AB 

Mga manggagawang pangkalusugan 


Mabilis na nauubos 


abigat na ang epekto sa sistemang pangkalusu- 
Me sa Pilipinas ng maramihang pangingibam- 

bayan ng mga nars, doktor at iba pang 
manggagawang pangkalusugan. Bumababa ang kalidad 
ng mga kailangang-kailangang serbisyong pangkalusu- 
gan sa mamamayan. 

Nagsimula ang pangalawang bugso ng maramihang 
paglikas ng mga nars noong 2001. Noong taong iyon, 
umabot sa 13,536 na nars ang nangibambayan. Dahil sa 
mababang sweldo at pagbagsak ng kabuhayan, naaakit 
sila sa mataas na sweldo at mga pakinabang na alok ng 
mga industriyalisadong bansa na dumaranas ng 
kakulangan sa mga manggagawang pangkalusugan. 

Hindi lamang mga nars ang nangingibang-bansa. 
Batay sa huling bilang, mahigit 2,000 doktor sa ngayon 
ang kumukuha ng kursong nursing upang makapag- 
abroad. Marami sa kanila ay mga espesyalista. Mula sa 
8,000 nagsipagkuha ng licensure exam para sa mga nars 
noong Hunyo 2003, hindi bababa sa 700 ang mga 
doktor. Malaki na rin ang kakulangan sa mga guro sa 
nursing dahil sa paglisan nila sa bansa. 

Nagreresulta ito sa brain drain o pagkawala ng mga 
propesyunal at mga manggagawang may mataas na 
antas ng kasanayan sa isang bansa. 

Taliwas sa inaasahan ng mga nangingibambansa, 
napakarami ang kaso ng lubhang pagsasamantala, 
pang-aapi at diskriminasyon sa mga Pilipinong 
manggagawang pangkalusugan. Nariyan ang tinatawag 
na deskilling, kung saan isinasasadlak ang mga nars sa 
mga trabahong mas mababa sa kanilang kasanayan. 
Marami ring kasong ang mga nars ay ginagawa nang 
yaya o alila. AB 

Lumalalang serbisyong 
pangkalusugan 

Kung sa dati'y kulang lang sa 
mga kagamitan at pasilidad ang 
mga ospital, ano pa kayang serbis- 
yo ang matatanggap ng mamama- 
yan ngayong kulang na pati ang 
mga nars? 

Ayon sa Alliance of Health 
Workers, 50% ng mga nars sa Phil- 
ippine Heart Center, National Kid- 
ney and Transplant Institute, Lung 
Center at Philippine Children's 
Medical Center ang nangibambansa 
nitong mga nakaraang taon. Sa 
Jose R. Reyes Memorial and 
Medical Center, 25 sa 30 nars sa 
mga operating room ang nag-aplay 
patungong ibang bansa. 

Dahil dito, ibinibigay na ma- 
ging sa mga baguhang nars ang 
mga sensitibong gawaing tulad ng 
pag-alalay sa pag-opera. Obliga- 
dong kumarga rin ng dobleng 
trabaho ang naiwang makarana- 
sang mga nars. 

May naiulat na ring pagsasara 
ng ilang mga ward sa mga pampub- 
likong ospital dahil sa kakulangan 
sa nars. 


Pagpapabaya 
ng rehimeng Arroyo 

Labis-labis na pinabayaan ng 
rehimeng Arroyo ang sistemang 
pangkalusugan. Dahil dito, duma- 
ranas ang mga manggagawang- 
pangkalusugan ng pagbagsak ng 
kabuhayan, kawalan ng oportuni- 
dad na umasenso at kawalan ng 
seguridad sa pamumuhay. Sila ay 
natutulak na maghanap-buhay sa 
ibang bansa. 

Matagal nang hindi nakasasa- 
pat ang tinatanggap nilang sweldo 
at mga benepisyo upang disenteng 
mabuhay ang kanilang pamilya. At 
dahil sa lubhang kapabayaan ng 
gubyerno, nasasadlak sila sa hindi 
magandang kundisyon sa paggam- 
pan sa trabaho. 

Umaabot lamang sa P9,350- 
P16,500 ang buwanang sweldo ng 

isang nars sa kalunsuran. Ang nars 
naman sa mga kabayanan ay tuma- 
tanggap lamang ng mula P4,125- 
PP5,500. Hindi rin naibibigay ang 
karamihan ng kanilang mga bene- 
pisyo. Madalas na nahuhuli o hindi 
naibibigay ang subsistence allow- 
ance na P1,500. Huli at kulang na 
kulang din ang hazard pay. Halos 
wala ring natatanggap na night dif- 
ferential pay, overtime pay at holi- 
day pay ang mga manggagawang 
pangkalusugan. 

Sa Pilipinas, 60 pasyente ang 
abereyds na bilang ng inaalagan ng 
isang nars sa isang shift kumpara 
sa nararapat na 15 lamang. May 
mga kasong umaabot sa 100 pa- 


Dapat iugnay ang 
pakikibaka ng mga 
manggagawang 
pangkalusugan sa kilusan 
para wakasan ang mapang- 
api at mapagsamantalang 
sistema ng lipunan dahil 
dito nakaugat ang mga 
suliraning nagtutulak sa 
kanila na sa ibang bayan 
humanap ng ginhawa. 


syente ang toka ng isang nars. 

Hindi nakapagtataka kung nag- 
dadagsaan sa ibang bansa ang mga 
nars. Banta sa seguridad sa trabaho 
ng mga manggagawang pangkalu- 
sugan ang napipintong pagsasara o 
pagpapaliit ng mga ospital, at 
maging ang pagsasanib ng mga ito 
para makapagbawas ng tauhan. 
Kabilang dito ang plano ng rehi- 
meng Arroyo na ilipat sa mas maliit 
na lugar at bawasan ang bilang ng 
mga pasyenteng tatanggapin ng 
National Center for Mental Health 
(NCMH) upang maibenta ang lu- 
pang kinatitirikan nito. Kaakibat 
nito ang pagtatanggal ng mara- 
ming manggagawang pangkalusu- 
gan sa NCMH. 


Patuloy na nagbibingi-bingihan 
ang rehimen sa paggigiit ng mga 
manggagawang pangkalusugan 
para sa makatarungang pagtaas ng 
sweldo at mga benepisyo. Patuloy 
na nakapako ang sahod ng mga 
nars kaya't patuloy na di maampa- 
tan ang problema ng maramihang 
pangingibambayan ng mga nars. 
Lalo pang bumaba ang prayoridad 
sa badyet ng kalusugan. Ang 
panukalang ilaan para rito sa 2004 
ay 1.51% lamang ng kabuuang 
badyet na P864.8 bilyon mula sa 
dating 1.62%. 

Mapupunta sa bayad-utang at 
gastos ng militar ang ibinawas sa 
bahagi sa badyet para sa sektor 
pangkalusugan. Aabot sa 36.5% ng 
kabuuang panukalang badyet ng 
bansa ang nakalaan para sa mga 
ito sa 2004. Tataas ang badyet para 
sa pagbabayad ng mga utang mula 
P230.7 bilyon tungong P271.5 
bilyon, gayundin din ang badyet 
para sa militar, mula P42.5 bilyon 
tungong P45 bilyon. 


DAHIL sa pagbagsak ng kanilang 
kabuhayan at pagpapabaya ng 
gubyerno, namumulat ang mga 
manggagawang pangkalusugan 
tungkol sa kanilang kalagayan at 
napupukaw na isulong nila ang 
laban para sa kanilang mga karapa- 
tan. Wastong patuloy nilang igiit 
ang P3,000 across the board na 
dagdag sa kanilang sweldo at ang 
kanilang BB makatarungang mga 
benepisyo. Dapat ding ipagpatuloy 
ang laban para sa mas mataas na 
badyet para sa sektor ng kalusugan 
at ang laban sa pagtigil ng 
panghihimasok ng WTO sa serbis- 
yong pangkalusugan ng bansa. 
Higit sa lahat, dapat nilang iugnay 
ang kanilang pakikibaka sa kilusan 
para wakasan ang mapang-api at 
mapagsamantalang sistema ng 
lipunan. Dito nakaugat ang kani- 
lang mga suliraning nagtutulak sa 
kanila na sa ibang bayan humanap 
ng ginhawa. AB] 

Mga konsesyon ni Arroyo sa mga Lopez, 
dagdag na pahirap sa mamamayan 


sambayanan pagpasok ng bagong taon. Sa gitna ng halos di na 


per na pahirap sa mamamayan ang alay ng rehimeng Arroyo sa 


matiis na kahirapang dinaranas ng mamamayan, pinahintulutan ng 
rehimen sa pamamagitan ng Energy Regulatory Commission ang 
pagtataas ng singil ng Meralco kapalit ng paghingi ng suporta ng 
pamilyang Lopez at ng buong imperyo nito sa kandidatura ni Arroyo sa 


eleksyong 2004. 

Kabilang sa hinahabol ng rehi- 
men ang pagkuha kay Sen. Noli de 
Castro, alipures ng pamilyang 
Lopez, bilang kandidatong bise- 
presidente sa pag-asang makatu- 
tulong siya sa pagsalba sa suma- 
sadsad na popularidad ni Arroyo. 
Kapalit ng di pagtakbo ni de 
Castro sa pagkapresidente, nag- 
alok si Arroyo na tulungan ang 
Meralco at iba pang namomroble- 
mang kumpanya ng pamilyang 
Lopez. 

Aabot sa P0.12 kada 
kilowatt-hour ang itataas ng 


Ang mga kutsabahan at 
pagmamaniobrang ito ay 
bahagi ng pagkukumahog ni 
Arroyo na makakuha ng 
pampulitikang suporta at 
pondo, kahit maliit na rin 
ang pag-asang masasalba 
pa ang palubog niyang 
paghahari. 


singil ng Meralco mula sa darating 
na Enero. Sa pamamagitan nito, 
kikita ang kumpanya sa kuryente 
ng mahigit P2 bilyon sa loob ng 
isang taon. Kailangan daw nila 
itong pantulong para mailunsad 
ang 42 proyektong pang-ekspan- 
syon ng kumpanya na matagal 
nang nabibinbin. Noong Mayo, 
pinayagan din ng rehimen na 
magtaas ang kumpanya ng 
P0.0865 kada kilowatt-hour sa 
pamamagitan ng pakanang 
unbundling of rates (o 
paghihiwa-hiwalay ng mga 
singil). Bunga nito, kumita ang 
Meralco ng mahigit P965 milyon sa 


"loob lamang ng anim na buwan. 


Ang totoo, gagamitin ng Me- 
ralco ang kikitain mula sa pagtaas 
ng singil upang mapagkunan ng 
pambayad sa P30 bilyong refund (o 
perang kailangang ibalik) sa mga 
konsyumer nito at sa dambuhalang 
mga utang nitong umabot na sa 
P14 bilyon. Iniutos ng Korte 
Suprema noong nakaraang taon 
ang refund matapos itong magde- 
sisyon na hindi dapat ipinasa ng 
Meralco sa mga konsyumer ang 
mga ibinayad na buwis ng kum- 
panya. 

Ayon sa National Statistics 
Office, P900 ang buwanang ibina- 
bayad ng karaniwang konsyumer ng 
kuryente bago ang unbundling of 
rates. Mula Mayo, di bababa sa 
P375/buwan o P4,500/taon ang 
naidagdag sa binabayaran ng mga 
konsyumer na gumagamit ng di 
bababa sa 300 kilowatt-hours kada 


buwan. 

Bahagi rin ng pakay ng pinag- 
kakasunduan nina Arroyo at mga 
Lopez ang pagprotekta sa Maynilad 
Water Services mula sa mga 
pinagkakautangan nito. Umaabot 
na sa S350 milyon (mga P20 
bilyon) ang mga utang ng Mayni- 
lad sa Metropolitan Waterworks 
and Sewerage System (MWSS), ang 
pambansang pangasiwaan sa ser- 
bisyo sa tubig at sa labas ng 
bansa. Sa pamamagitan ng Quezon 
City Regional Trial Court, iniutos 
ng rehimen na pigilan ang 
pagsingil ng mga utang nito o 
angkinin ang mga ari-arian nito. 
Binaligtad nito ang desisyon ng 
International Arbitration Court na 
nag-utos sa Maynilad na bayaran 
ang MWSS ng P7 bilyong bayad sa 
konsesyon mula sa 5120 milyong 
performance bond (pondong panse- 
guro) ng kumpanya. 

Ang limang pisong pagtaas ng 
toll fees (singil sa paggamit ng 
mga motorista) simula Disyembre 
sa North Luzon Expressway na nasa 
pangangasiwa ng Benpres Hold- 
ings Corp. ng pamilyang Lopez ay 
pinayagan din ng rehimen. Iniutos 
din ng rehimen ang pagpabor sa 
interes ng Bayantel Communica- 
tions, isa pang naluluging kumpa- 
nya ng pamilya. 

Ang mga kutsabahan at pag- 
mamaniobrang ito ay bahagi ng 
kaliwa't kanang pagkukumahog ni 
Arroyo na makuha sa mga Lopez 
ang pampulitikang suporta at 
pondo, kahit maliit na rin ang 
pag-asang masasalba pa nito ang 
palubog nang paghahari ni 
Arroyo. Asahang habang papalapit 
ang eleksyon ay dadami pa ang 
katulad nitong mga makakumpra- 
dor at kontra-mamamayang paka- 
na. Ab] 

WALANG tunay na maaasahan ang 
sambayanang Pilipino sa mga 
nagpahayag nang kakandidato sa 
pagkapresidente sa 2004. Ito ang 
pahayag ni Gregorio “Ka Roger” 
Rosal, tagapagsalita ng Partido 
Komunista ng Pilipinas hinggil sa 
mga kakandidatong sina Gloria 
Arroyo, Raul Roco, Panfilo Lacson 
at Fernando Poe Jr. 

“Kahit pa maigting silang 
nagtutunggalian, pinagkakaisa- 
han nilang lahat ang pangangala- 
ga sa komun na interes ng mga 
naghaharing uri--ang pagpapa- 
tuloy ng kasalukuyang sistemang 
mapagsamantala at mapang-api 
sa mamamayan at pagtitiyak sa 
mga saligang patakaran at batas 
para pangangalagaan ang umiiral 
na sistema at ang kanilang mga 
elitistang interes,” ani Ka Roger. 

“Lahat sila'y nagkakaisang 
ipagpatuloy ang pagbubukas ng 
ekonomya alinsunod sa imperya- 
listang patakarang globalisasyon, 
neoliberalisasyon, deregulasyon, 
pribatisasyon at denasyunalisas- 
yon, ang pagsurender ng pam- 
bansang patrimonya at pagbibi- 
gay ng mga pribilehiyo sa mga 


Walang pagkakaiba 


dayuhang kapitalista, ang pagpi- 
gil sa pagtaas sa sahod ng mga 
manggagawa, ang patuloy na 
monopolyo sa lupa ng malalaking 
panginoong maylupa at kumpra- 
dor; ang pagpapatindi ng “gera 
kontra-terorismo” na nagdudulot 
ng walang habas na karahasan at 
paglabag sa mga karapatang-tao: 
at ang walang katapusang litanya 
ng mga patakaran at batas na 
nagpapahirap sa mamamayan.” 

Sa kabilang banda, ayon kay 
Ka Roger ay may "ilang progresi- 
bong partido pulitikal na laha- 
tang-panig na naiiba sa mga 
reaksyunaryong partido ng nag- 
haharing uri at tunay na nagtata- 
guyod ng patriyotiko at demokra- 
tikong interes ng mamamayan. 
Hindi sumasabay ang mga ito sa 
marumi at anti-mamamayang pa- 
raan at laro ng mga reaksyunar- 
yong partido pulitikal. Kabilang 
sa mga ito ang Bayan Muna at 
Anakpawis." 

Ngunit dahil sa kanilang pro- 
gresibo, patriyotiko at makama- 
mamayang paninindigan at gawa, 
at tinatamasang malawak at 
malalim na suporta ng mamama- 

yan, "ginagawa ng mga reaksyu- 
naryo ang lahat, kabilang ang 
paggamit sa AFP, mga pwersang 
paramilitar at mga lingid na 
pwersa, upang dahasin, supilin at 
sirain ang mga partidong ito at 
takutin ang mga nagnanais sumu- 
porta dito." Kaya hindi nito ma- 
maksimisa ang mga puwang 
upang lumahok at magpahayag sa 
reaksyunaryong parlamento. Sila 
ay "lubhang nalilimitahan ng 
karahasan, panlilinlang, pandara- 
ya at maruming maniobra at gawi 
ng reaksyunaryong estado, mga 
reaksyunaryong pulitiko at mga 
naghaharing uri." 

Sinabi rin ni Ka Roger na 
mabilis na lumalaganap ang kawa- 
lan ng tiwala at pag-asa sa 
reaksyunaryong eleksyon at para- 
mi nang parami ang nakasasapol 
sa kawastuan at pangangailangan 
ng rebolusyonaryong pakikibaka. 
Ang kabulukan ng reaksyunaryong 
sistemang pampulitika, aniya, at 
ang pinangangalagaan nitong 
tadtad sa krisis na sistemang 
panlipunan at pang-ekonomya ay 
nagtutulak sa mamamayan na 
tahakin ang landas ng rebolusyon. 


Lihim na pagbisita ng JUSMAG sa Bicol, pinaiimbestigahan 


PINAIIMBESTIGAHAN ng Bagong Alyansang Makaba- 
yan at Bayan Muna sa Sangguniang Panlalawigan (SP) 
ng Camarines Sur ang lihim na pagbisita ng mga 
upisyal ng Joint United States Military Assistance 
Group (JUSMAG) sa ilang malalayong lugar ng 
prubinsya. Sa sulat na ipinadala nito noong Nobyem- 
bre 18 sa SP, iginiit ng BAYAN ang protesta nito sa 
paglabag ng US sa saligang batas at soberanya ng 
Pilipinas kaakibat ng adyenda sa likod nitong 
sikretong pagbisita at ang posibleng ibunga nitong 
pag-igting ng mga labanan sa pagitan ng AFP at BHB. 

Noong Oktubre 28 at 29, patagong binisita ng 
apat-kataong myembro ng (Civil Affairs Team ng 
JUSMAG sa pamumuno ni Capt. Gina Richter ang apat 

na baryo sa Camarines Sur--Baya at Laguio sa Ragay, 
at South Villazar at Salvacion sa Sipocot. 

Ayon sa mga lokal na upisyal, hindi gustong 
magpakilala sa mga pagtitipong pampubliko ang mga 
personel ng JUSMAG. Nabunyag na lamang na nag- 
iipon sila ng impormasyon tungkol sa mga proyektong 
pangkalusugan at edukasyon nang magsagawa ng 
fact-finding mission ang BAYAN sa nabanggit na mga 
lugar noong Nobyembre 17. 

Binigyang-pansin ng BAYAN ang natatanging aten- 
syon na ipinakita ng JUSMAG sa bayan ng Ragay dahil 
sa estratehikong lokasyon nito. Anang BAYAN, ito ang 
daan papasok sa mga interyor na baryo ng Camarines Sur 
at sa Bondoc Peninsula sa prubinsya ng Quezon. 

AFP, muling naglubid 
ng maruming propaganda 


NAGLULUBID na naman ng mga intriga 
ang Civil Relations Service ng AFP. 
Nitong Nobyembre, isang malisyosong 
propaganda at purong kasinungalingan 
ang nilaman ng press release ng AFP- 
CRS at inilabas ng mga bayaran nilang 
reporter sa “dyaryo kamakailan. 
Gustong lumikha ang AFP ng away at 
intriga sa pagitan ng umanong mga 
namumunong kadre ng Partido. Sa nilu- 
bid na istorya ng press release, 
inaakusahan daw ng isang umano'y 
namumunong kadre ng National United 
Front Committee ng katiwalian sa 
pondo ang isa rin umanong namu- 
munong kadre ng National Organiza- 
tion Department. Nanghula lamang ang 
AFP-CRS kung sino ang mga namumuno 
sa naturang mga pambansang organo. 


KD 


Sadyang pinalaki ng US ang bilang 


kundangang minasinggan ng mga 


50 mamamahayag na ang napatay 
sa Pilipinas mula 1986 


UMABOT na sa 50 ang mga mamamahayag na pinapaslang sa 
Pilipinas mula 1986 nang mapatay nitong Disyembre 2 si Nelson 
Nadura, brodkaster ng dyME—ang kaisa-isahang istasyon ng 
radyo sa Masbate. 

Samantala, muling nagpahayag ng malaking pagkabahala 
ang International Federation of Journalists (IFJ), pandaigdigang 
samahan ng mga mamahayag na nakabase sa Brussels, Belgium. 
Sa sulat nito noong Disyembre 4 kay Arroyo, iginiit nitong 
bigyan ng masusing pansin ang kaso upang mabigyang- 
katarungan ang pagkamatay ni Nadura. Anang IFJ, lubhang 
kailangan ng mga mamahayag na malaya sa mga banta ng 
karahasan at walang kinatatakutan habang nagpapatupad ng 
kanilang gawain. 

Sa halos tatlong taong panunungkulan ni Arroyo, 14 na 
mamamahayag na ang pinapatay. Pito rito ay naganap nitong 
taon lamang. Karamihan sa mga biktima ay kritikal sa rehimeng 
Arroyo; at sa mga tiwali at pasistang lokal na burukrata, pulitiko 
at militar. Hanggang ngayon ay wala pa ni isang napanagot na sa 
mga kriminal. 


Malaking kaswalting Iraqi, propaganda lamang ng US 


tumataas na bilang ng mga 


ng mga napatay na gerilyang Iraqi 
sa matinding labanan na naganap 
sa bayan ng Samarra noong No- 
byembre 30. 

Ayon sa mga residente ng 
Samarra, walo o siyam lamang ang 
bilang ng mga napatay na Iraqi, at 
karamihan sa kanila ay mga 
sibilyang ispontanyong gumamit 
ng kanilang mga armas nang 
makita nilang salakayin ng mga 
gerilya ang isang convoy ng mga 
sundalong Amerikano. Di bababa 
sa limang sundalong Amerikano 
ang nasugatan sa labanan na 
umabot ng dalawang oras. Ito na 
ang pinakamatinding labanan na 
naganap sa Iraq mula nang ideklara 
ng US na tapos na ang gera rito. 

Ayon sa mga ulat, walang pa- 

nasukol na sundalong Amerikano at 
kinanyon ng mga tangke ang lahat 
ng madaanan nilang mga sibilyan 
sa kalsada at mga gusali. Kabilang 
sa mga pinaputukan ang isang 
ospital kung saan inistraping ang 
mga sibilyang nagdadala ng mga 
sugatan, at ang kalapit na kinder- 
garten (paaralan para sa maliliit na 
bata). Kahit mga sibilyang nakada- 
pa na sa mga lansangan ay pinag- 
babaril. 

Sa una nitong ulat, sinabi ng 
US na 46 na gerilyang Iraqi na 
sangkot sa pananambang ang 


napatay. Kinabukasan, tinaasan 
ang bilang sa 54. 
Ang pagpapalaki ng US sa 


bilang ng mga napapatay nilang 
gerilyang Iraqi ay pantakip sa 


kaswalting Amerikano sa bansa. Sa 
buwan lamang ng Nobyembre ay 
umabot sa 77 ang namatay na mga 
sundalo ng US sa Iraq. Mas malaki 
ang bilang na ito kaysa sa 73 na 
namatay noong Setyembre at 
Oktubre, at ng ganito ring bilang na 
namatay sa kasagsagan ng labanan 
noong Abril nang lusubin na ng US 
ang Baghdad, kabisera ng Iraq. 

Walumpu't dalawang myembro 
na rin ng pwersang koalisyong pi- 
namumunuan ng US ang namatay, 
kabilang ang 52 Briton, 17 Italya- 
no at 10 Espanyol. 

Sa buwan din ng Nobyembre ay 
umabot sa 50 bawat araw ang 
atake ng mga gerilyang Iraqi sa 
mga tropang umookupa sa kanilang 
bansa. 

Pagbabayarin ng mamamayan 
nang mahal ang rehimeng Arroyo 
sa panunupil at terorismo nito 


ula sa panahon ng diktadurang 
M'e ang rehimeng Arroyo na ang 

may pinakamatinding rekord sa 
pagyurak sa karapatang-tao ng mamamayan. 
Patindi nang patindi ang karahasan ng 
reaksyunaryong estado laban sa mamama- 
yan. Higit na lumala ito simula 2001 nang 
bulag na itaguyod ng rehimeng Arroyo ang 
doktrina ng pandaigdigang “gerang kontra- 
terorismo” ng US para sa pag-iibayo ng 
sariling kontra-rebolusyonaryo at anti- 
mamamayang digma sa bansa. Lalo pang 
titindi ang pagyurak sa mga karapatang-tao 
habang papalalim ang armadong panghihi- 
masok ng US sa bansa at lumalaki ang posi- 
bilidad ng direktang armadong interbensyon 
nito rito. 

Ang pagsasakatuparan ng mga mapanupil 
<- na hakbangin ay salamin ng lubhang 
desperasyon ng rehimeng Arroyo sa harap ng 
palala nang palalang krisis sa ekonomya at 
pulitika ng naghaharing sistema at ng 
paglakas ng rebolusyonaryong paglaban ng 
mamamayan sa lahat ng larangan ng 
pakikibaka. Ang malupit na paggamit ng 
karahasan ng estado ay tanda ng hangaring 
pahigpitin ang kontrol nito sa poder at 
ihanda ang iba't ibang mga opsyon sa harap 


Mga manggagawang . 
1a tampok Eo y estado pangkalusugan. paa ak koa 
isyung ito... panna 4 | mabilis na banat a pakana 


